ਰਵਿੰਦਰ ਪਾਲ ਸਿੰਘ
ਰਵਿੰਦਰ ਪਾਲ ਸਿੰਘ (6 ਸਤੰਬਰ 1960 – 8 ਮਈ 2021) ਇੱਕ ਭਾਰਤੀ ਫ਼ੀਲਡ ਹਾਕੀ ਖਿਡਾਰੀ ਅਤੇ ਸਾਬਕਾ ਬੈਂਕਰ ਸੀ।   ਉਹ 1979 ਤੋਂ 1984 ਤੱਕ ਆਪਣੇ ਖੇਡ ਦੇ ਦਿਨਾਂ ਦੌਰਾਨ ਇੱਕ ਪ੍ਰਮੁੱਖ ਸੈਂਟਰ ਹਾਫ਼ ਵਜੋਂ ਜਾਣਿਆ ਜਾਂਦਾ ਸੀ  ਉਹ ਭਾਰਤੀ ਹਾਕੀ ਟੀਮ ਦਾ ਹਿੱਸਾ ਸੀ ਜਿਸਨੇ ਮਾਸਕੋ ਵਿਖੇ 1980 ਦੇ ਸਮਰ ਓਲੰਪਿਕ ਵਿੱਚ ਸੋਨ ਤਗਮਾ ਜਿੱਤਿਆ ਸੀ ਜਿੱਥੇ ਭਾਰਤ ਨੇ ਫਾਈਨਲ ਵਿੱਚ ਸਪੇਨ ਨੂੰ 4-3 ਨਾਲ ਹਰਾਇਆ ਸੀ।

ਜੀਵਨੀ 
ਉਸਦਾ ਜਨਮ 6 ਸਤੰਬਰ 1960 ਨੂੰ ਸੀਤਾਪੁਰ, ਉੱਤਰ ਪ੍ਰਦੇਸ਼ ਵਿੱਚ ਹੋਇਆ ਸੀ।  ਉਸਦੇ ਸਾਬਕਾ ਸਾਥੀਆਂ ਦੇ ਅਨੁਸਾਰ ਉਹ ਇੱਕ ਅੰਤਰਮੁਖੀ ਵਿਸ਼ੇਸ਼ਤਾਵਾਂ ਵਾਲ਼ਾ ਵਿਅਕਤੀ ਸੀ ।  ਉਹ ਸਾਰੀ ਉਮਰ ਕੁਆਰਾ ਰਿਹਾ ਅਤੇ ਉਸ ਮੌਤ ਬਾਅਦ ਉਸਦੇ ਪਰਿਵਾਰ ਵਿੱਚੋਂ ਉਸਦੀ ਭਤੀਜੀ ਪ੍ਰਗਿਆ ਯਾਦਵ ਹੈ। ਉਸਨੇ ਲਖਨਊ ਸਪੋਰਟਸ ਹੋਸਟਲ ਤੋਂ ਗ੍ਰੈਜੂਏਸ਼ਨ ਕੀਤੀ।

ਕੈਰੀਅਰ 
ਉਹ ਆਪਣੇ ਖੇਡ ਦੇ ਦਿਨਾਂ ਦੌਰਾਨ ਮੈਦਾਨ ਵਿੱਚ ਆਪਣੇ ਹਮਲਾਵਰ ਪ੍ਰਦਰਸ਼ਨ ਲਈ ਜਾਣਿਆ ਜਾਂਦਾ ਸੀ ਅਤੇ ਉਸਦੇ ਸਾਥੀ ਖਿਡਾਰੀ ਉਸਨੂੰ ਇੱਕ ਸੰਪੂਰਨ ਖਿਡਾਰੀ ਕਿਹਾ ਕਰਦੇ ਸੀ।  ਖੇਡ ਦੇ ਮੈਦਾਨ ਵਿੱਚ ਉਸ ਦੇ ਸ਼ਾਂਤ, ਸ਼ਾਂਤ ਰਵੱਈਏ ਲਈ ਅਤੇ ਉਸ ਦੀ ਦੂਜੇ ਖਿਡਾਰੀਆਂ ਨੂੰ ਗੇਂਦ ਦੇਣ ਵਿੱਚ ਤਾਕ ਹੋਣ ਲਈ ਵੀ ਉਸਦੀ ਪ੍ਰਸ਼ੰਸਾ ਕੀਤੀ ਜਾਂਦੀ ਸੀ।

ਰਵਿੰਦਰ ਪਾਲ ਸਿੰਘ ਭਾਰਤੀ ਟੀਮ ਦਾ ਹਿੱਸਾ ਸੀ ਜਿਸ ਨੇ 1979 ਦੇ ਜੂਨੀਅਰ ਹਾਕੀ ਵਿਸ਼ਵ ਕੱਪ ਵਿੱਚ ਹਿੱਸਾ ਲਿਆ ਸੀ। ਉਸਨੇ 1980 ਦੇ ਸਮਰ ਓਲੰਪਿਕ ਦੌਰਾਨ ਭਾਰਤ ਦੀ ਨੁਮਾਇੰਦਗੀ ਕਰਦੇ ਹੋਏ 20 ਸਾਲ ਦੀ ਉਮਰ ਵਿੱਚ ਆਪਣੀ ਪਹਿਲੀ ਓਲੰਪਿਕ ਵਿੱਚ ਸ਼ਮੂਲੀਅਤ ਕੀਤੀ ਅਤੇ ਸੋਨ ਤਗਮੇ ਦਾ ਜਿੱਤਕੇ ਹਾਕੀ ਟੂਰਨਾਮੈਂਟ ਵਿੱਚ ਭਾਰਤ ਦੀ ਜਿੱਤ ਵਿੱਚ ਮੁੱਖ ਭੂਮਿਕਾ ਨਿਭਾਈ।   ਉਸਨੇ ਅੰਤ ਵਿੱਚ ਲਾਸ ਏਂਜਲਸ ਵਿੱਚ ਆਯੋਜਿਤ 1984 ਦੇ ਸਮਰ ਓਲੰਪਿਕ ਵਿੱਚ ਵੀ ਭਾਰਤ ਦੀ ਨੁਮਾਇੰਦਗੀ ਕੀਤੀ ਅਤੇ ਉਦੋਂ ਭਾਰਤੀ ਹਾਕੀ ਟੀਮ 5ਵੇਂ ਸਥਾਨ 'ਤੇ ਰਹੀ। 

ਉਸ ਨੇ 1980 ਅਤੇ 1983 ਵਿੱਚ ਦੋ ਮੌਕਿਆਂ 'ਤੇ ਹਾਕੀ ਚੈਂਪੀਅਨਜ਼ ਟਰਾਫੀ ਵਿੱਚ ਵੀ ਹਿੱਸਾ ਲਿਆ ਅਤੇ ਹਾਂਗਕਾਂਗ ਵਿੱਚ 1983 ਦੇ ਸਿਲਵਰ ਜੁਬਲੀ 10 ਨੇਸ਼ਨ ਕੱਪ ਵਿੱਚ ਵੀ ਭਾਰਤੀ ਟੀਮ ਵਿੱਚ ਰਿਹਾ।  ਉਸਨੇ ਮੁੰਬਈ ਵਿੱਚ 1982 ਪੁਰਸ਼ ਹਾਕੀ ਵਿਸ਼ਵ ਕੱਪ ਦੌਰਾਨ ਹਾਕੀ ਵਿਸ਼ਵ ਕੱਪ ਟੂਰਨਾਮੈਂਟ ਵਿੱਚ ਵੀ ਟੀਮ ਵਿੱਚ ਸੀ ਜਿੱਥੇ ਭਾਰਤ 5ਵੇਂ ਸਥਾਨ 'ਤੇ ਰਿਹਾ ਅਤੇ ਉਹ ਉਸ ਭਾਰਤੀ ਟੀਮ ਦਾ ਵੀ ਹਿੱਸਾ ਸੀ ਜਿਸ ਨੇ ਕਰਾਚੀ ਵਿੱਚ 1982 ਦੇ ਪੁਰਸ਼ ਹਾਕੀ ਏਸ਼ੀਆ ਕੱਪ ਖੇਡਿਆ ਜਿੱਥੇ ਭਾਰਤ ਦੂਜੇ ਨੰਬਰ ਤੇ ਰਿਹਾ। ਫਾਈਨਲ 'ਚ ਮੇਜ਼ਬਾਨ ਅਤੇ ਕੱਟੜ ਵਿਰੋਧੀ ਪਾਕਿਸਤਾਨ ਪਹਿਲੇ ਸਥਾਨ ਤੇ ਰਿਹਾ ਸੀ।  

ਉਸਨੇ ਕੌਮਾਂਤਰੀ ਖੇਡ ਤੋਂ ਸੰਨਿਆਸ ਲੈਣ ਤੋਂ ਬਾਅਦ ਸਟੇਟ ਬੈਂਕ ਆਫ਼ ਇੰਡੀਆ ਵਿੱਚ ਇੱਕ ਬੈਂਕਰ ਹੋ ਗਿਆ। ਉਸ ਨੇ  ਰੀੜ੍ਹ ਦੀ ਹੱਡੀ ਦੀ ਸੱਟ ਕਾਰਨ ਫ਼ੀਲਡ ਹਾਕੀ ਖੇਡਣ ਤੋਂ ਸੰਨਿਆਸ ਲੈ ਲਿਆ। ਉਸਨੇ ਕੌਮਾਂਤਰੀ ਰਿਟਾਇਰਮੈਂਟ ਤੋਂ ਬਾਅਦ 1980 ਅਤੇ 1990 ਦੇ ਦਹਾਕੇ ਦੌਰਾਨ ਮੁਰੁਗੱਪਾ ਆਲ ਇੰਡੀਆ ਇਨਵੀਟੇਸ਼ਨ ਹਾਕੀ ਟੂਰਨਾਮੈਂਟ ਵਿੱਚ ਸਟੇਟ ਬੈਂਕ ਆਫ਼ ਇੰਡੀਆ ਦੀ ਹਾਕੀ ਟੀਮ ਦੀ ਨੁਮਾਇੰਦਗੀ ਕੀਤੀ।  ਰਵਿੰਦਰ ਪਾਲ ਨੇ ਭਾਰਤੀ ਸਟੇਟ ਬੈਂਕ ਵਿੱਚ ਥੋੜ੍ਹੇ ਸਮੇਂ ਲਈ ਸੇਵਾ ਕਰਨ ਤੋਂ ਬਾਅਦ ਸਵੈ-ਇੱਛਤ ਸੇਵਾਮੁਕਤੀ ਲੈ ਲਈ।  ਉਹ ਕੇਡੀ ਸਿੰਘ ਸਟੇਡੀਅਮ ਵਿੱਚ ਵਿਹਲੇ ਸਮੇਂ ਫੁੱਟਬਾਲ ਵੀ ਖੇਡਦਾ ਸੀ।

ਮੌਤ 
ਕੋਵਿਡ-19 ਕਾਰਨ ਲਖਨਊ ਵਿੱਚ 8 ਮਈ 2021 ਨੂੰ 60 ਸਾਲ ਦੀ ਉਮਰ ਵਿੱਚ ਉਸਦੀ ਮੌਤ ਹੋ ਗਈ ਸੀ। ਕੋਵਿਡ -19  ਟੈਸਟ ਸਹੀ ਆ ਜਾਣ ਤੋਂ ਬਾਅਦ ਉਸਨੂੰ 24 ਅਪ੍ਰੈਲ 2021 ਨੂੰ ਵਿਵੇਕਾਨੰਦ ਹਸਪਤਾਲ ਵਿੱਚ ਦਾਖਲ ਕਰਵਾਇਆ ਗਿਆ ਸੀ। ਉਹ ਸ਼ੁਰੂ ਵਿੱਚ ਕੋਵਿਡ -19 ਤੋਂ ਠੀਕ ਹੋ ਗਿਆ ਸੀ ਅਤੇ ਵਾਇਰਸ ਲਈ ਨੈਗੇਟਿਵ ਟੈਸਟ ਕੀਤੇ ਜਾਣ ਤੋਂ ਬਾਅਦ 6 ਮਈ 2021 ਨੂੰ ਗੈਰ-ਕੋਵਿਡ ਆਈਸੀਯੂ ਵਾਰਡ ਵਿੱਚ ਸ਼ਿਫਟ ਕੀਤਾ ਗਿਆ ਸੀ।  ਹਾਲਾਂਕਿ, ਅਗਲੇ ਹੀ ਦਿਨ 7 ਮਈ 2021 ਨੂੰ ਅਚਾਨਕ ਉਸਦੀ ਤਬੀਅਤ ਵਿਗੜ ਗਈ ਅਤੇ ਉਸਨੂੰ ਵੈਂਟੀਲੇਟਰ 'ਤੇ ਰੱਖਿਆ ਗਿਆ।

ਹਵਾਲੇ

ਬਾਹਰੀ ਲਿੰਕ 

 Ravinder Pal Singh at Olympedia 

ਮੌਤ 2021
ਜਨਮ 1960